[{"text_idx": "#000001", "text": "De Roerdomp trovig\u0302as en la mezo de nenio, kaj ni ne rekomendas vojag\u0302on per publika transporto, c\u0302ar ne estas proksima bushaltejo. Tial ni arang\u0302os proprajn busojn de grandaj trajnstacioj. La adreso de la kongresejo estas Ontginningsweg 10, Westelbeers. Planu tiel, ke vi alvenu je sabato la 20-a de au\u0306gusto post 15:00 kaj foriru je sabato la 27-a de au\u0306gusto antau\u0306 11:30."}, {"text_idx": "#000002", "text": "Jen la mezo de nenio, en la sudo de Nederlando."}, {"text_idx": "#000003", "text": "Ni organizas IJK-buson de la germana landlimo (Venlo), belga landlimo (Turnhout), trajnstacidomo kaj flughaveno de Eindhoven, kaj trajnkaravojn de la flughaveno de Amsterdamo kaj de Roterdamo. En la IJK-buso, do en c\u0302iuj karavanoj, la uzo de bus\u0302masko estas deviga."}, {"text_idx": "#000005", "text": "En Germanujo ekzistas en tiu c\u0302i jaro malmultekosta 9-eu\u0306ra bileto, per kiu oni povas vojag\u0302i tien kaj reen en c\u0302iuj regionaj trajnoj! Alvenu g\u0302is 12:50 au\u0306 18:50 al Kaldenkirchen (apud Venlo).El la direkto de Parizo ni forte rekomendas rezervi trajnon. Alvenu g\u0302is 16:47 al Turnhout."}, {"text_idx": "#000006", "text": "La prezoj estas 12\u20ac por buso de Eindhoven 15\u20ac de Turnhout, 20\u20ac de Kaldenkirchen kaj 25\u20ac por la nederlanda trajnkaravano kaj buso, tien au\u0306 reen. Vi povas alig\u0302i per tiu c\u0302i formularo. C\u0302i tie vi legas g\u0302isnunajn alig\u0302ojn kaj detalan planon. Kaj denove: uzo de bus\u0302masko en la IJK-buso estas deviga."}, {"text_idx": "#000007", "text": "Per au\u0306to, biciklo, petveturado au\u0306 c\u0302evalo:"}, {"text_idx": "#000008", "text": "Enskribu la adreson Ontginningsweg 10, Westelbeers en vojplanilo. Estas sufic\u0302e multaj parklokoj por au\u0306toj kaj bicikloj (por c\u0302evaloj ni nenion promesas).Se interesas vin veni al la IJK per bicikla karavano, kontaktu BEMI."}, {"text_idx": "#000009", "text": "G\u0302enerale ni rekomendas atingi la trajnstacion de Eindhoven, de kie en sabato regule iros la IJK-buso por transporti vin g\u0302is la pordo. Kelkfoje iros buso de la belga Turnhout, por plifaciligi la alvenon el Francujo kaj Belgujo, kaj kelkfoje el la limurbo Kaldenkirchen, por konekti kun regionaj trajnoj."}, {"text_idx": "#000010", "text": "Se vi alvenas/foriras en labortago, vi povas preni buseton al proksima bushaltejo (serc\u0302u mem en 9292.nl). En dimanc\u0302o necesos taksio."}, {"text_idx": "#000011", "text": "Flugu al Eindhoven (EIN) au\u0306 al Amsterdam Schiphol (AMS). El la flughaveno de Eindhoven kelkfoje IJK-buso iros rekte al De Roerdomp. El Schiphol eblas preni trajnon al Eindhoven kvarfoje en la horo, kaj ankau\u0306 okazos malmultekosta grupkaravano por 20\u20ac, kiu inkluzivas la IJK-buson."}, {"text_idx": "#000012", "text": "Diversaj buskompanioj veturas al Eindhoven. Vi ankau\u0306 povus trovi busvojag\u0302on al Bruselo au\u0306 Amsterdamo, kaj de tie konekti al la trajnkaravanoj."}]